32006R1799
L 341/26
JURNALUL OFÍCIAL AL UNIUNII EUROPENE
REGULAMENTUL (CE) NR. 1799/2006 AL COMISIEI
din 6 decembrie 2006
de modificare a Regulamentului (CE) nr. 26/2004 privind registrul flotei de pescuit comunitare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 15 alineatele (3) și (4),
întrucât:
(1)
Regulamentul (CE) nr. 26/2004 al Comisiei din 30 decembrie 2003 privind registrul flotei de pescuit comunitare (2) stabilește, inter alia, datele recensământului flotei, codurile pentru uneltele de pescuit și codurile pentru ajutor public.
(2)
Este necesar să se stabilească datele recensământului pentru noile state membre care urmează să adere la Uniunea Europeană, astfel încât acestea să se poată conforma dispozițiilor Regulamentului (CE) nr. 26/2004.
(3)
În scopul unei identificări mai ușoare a navelor care practică activități de pescuit artizanal sau la scară mică, este necesar să se stabilească o distincție mai precisă între uneltele de pescuit.
(4)
În scopul monitorizării aplicării articolului 25 alineatele (3) și (4) din Regulamentul (CE) nr. 1198/2006 al Consiliului din 27 iulie 2006 privind Fondul European pentru Pescuit (3), este necesar să se introducă noi coduri pentru comunicarea înlocuirii motoarelor efectuate cu ajutoare publice.
(5)
Prin urmare, Regulamentul (CE) nr. 26/2004 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului pentru sectorul pescuitului și acvaculturii,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 26/2004 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 decembrie 2006.